
Apel de participare

TENSIUNI – Concursul de Artă Plastică Contemporană Kőrösi Csoma Sándor
Ediţia 2024
Consiliul Județean Covasna și Centrul de Cultură al Județului Covasna – în colaborare cu Primăria oraşului Covasna, Galeria Kádár László  din Covasna, Asociația pentru Educație Publică Kőrösi Csoma Sándor  – lansează Apelul de participare  la Ediţia 2024 a Concursului de Artă Plastică Contemporană, cu tema TENSIUNI. Concursul se desfăşoară în cadrul Proiectului Zilele Kőrösi Csoma Sándor şi este dedicat marelui cărturar omagiat. 
I. Juriul şi Premiile Concursului 

Lucrările înscrise în Concurs vor fi evaluate în două etape, de către un juriu format din trei membri: Irene Kányádi  – istoric de artă,  lector la Universitatea Creștină Partium,  Ütő Gusztáv – artist plastic, Berze Imre – sculptor.
În prima etapă, juraţii vor selecţiona lucrările pentru Expoziția TENSIUNI, lucrări care vor fi incluse şi în Catalogul Expoziției. În a doua etapă, membrii juriului vor decide câştigătorii următoarelor premii:
- Premiul Szentimrei Judit, pentru cea mai bună lucrare, autorul lucrării va primi 1500 lei şi va beneficia de o Expoziţie personală, care va fi organizată în 2025; 
- Premiul Kőrösi Csoma Sándor, pentru lucrarea care exprimă cel mai bine spiritul temei Concursului;  autorul va primi  suma de  1500 lei.
Lucrările premiate vor intra în Colecţia  Galeriei  de Artă László Kádár din Covasna.
Vernisajul Expoziţiei TENSIUNI va avea loc joi, 11 aprilie 2024, la Galeria Kádár László din Covasna. 
II.  Tema Concursului şi condiţii de participare 

1. Concursul se adresează artiștilor din Bazinul Carpatic, iar fiecare artist poate participa cu o singură lucrare.

2. Ediţia 2024  a Concursului de Artă Plastică Kőrösi Csoma Sándor  este concepută a se desfăşura sub titlul / pe tema TENSIUNI. 

"Era independent în sensul strict al cuvântului, 

pentru că își putea domina voința și temperamentul ..."   (Újfalvi Sándor)
În cartea sa, Descoperirea picturii, René Berger scrie: „Agitaţia absolută și liniștea deplină duc amândouă la indiferenţa şi încremenirea unui om; ne refacem doar atunci când ceva amenință să ne tulbure echilibrul, dar fără să-l rupă efectiv sau, dacă o face, îl putem restabili imediat. (...) Aşadar,  sensibilitatea noastră „funcționează” doar dacă este alimentată de un fel de tensiune. Tensiunea creează acea activitate interioară, despre care atrăgeam atenția.”
Faptul că trăim înconjuraţi de multiple crize este o realitate incontestabilă. Este epoca crizelor politice, ecologice, economice, este epoca războaielor, care ne afectează din ce în ce mai mult pe fiecare dintre noi. Crizele externe generează în noi o tensiune existențială, personală, care ne domină din ce în ce mai mult lumea interioară. În aceste condiţii, cum ne putem păstra calmul și concentrarea, într-o lume care fierbe continuu? Dar oare trebuie păstrate cu orice preț sau să lăsăm ca ruperea  echilibrului să producă tensiuni creative? Aceasta poate deveni forța motrice, care ne trezeşte din încremenirea noastră și ne cristalizează tensiunile interioare în opera de artă? Sau poate deveni forţa care ne acutizează sensibilitatea și ne îndreaptă atenția către vibrațiile până acum neobservate ale existenței noastre? Sau ne putem ridica deasupra  tuturor crizelor ce macină lumea, îndreptându-ne atenţia  asupra lui  Kőrösi Csoma Sándor, a cărui viaţă este un magnific exemplu de autocontrol și autodisciplină? 

Prin acest Apel,  îi provocăm pe artişti să caute răspunsuri  la întrebarea : cum putem activa formele de expresie ale artei contemporane, pentru a ne transforma tensiunile interne  în tensiuni creatoare şi pentru a ne câştiga independenţa / libertatea de exprimare? 
3. Lucrările înscrise în concurs trebuie să fie realizate în ultimii doi ani, nu se admit creaţii mai vechi.
4. Dimensiunile lucrării nu trebuie să depășească 70x70 cm.
5. Înscrierile vor fi acceptate şi considerate valabile de către organizatori, numai în urma expedierii  unui formular, completat în întregime, ȘI a unei reproduceri digitale a lucrării, executată în conformitate cu următorii parametri tehnici:
- dimensiunea fișierului imaginii digitale nu trebuie să depășească 15MB
-  se acceptă doar formatul .jpg necomprimat la 300dpi
- latura mai lungă a imaginii trebuie să fie de cel puțin 4000 de pixeli
Formularul poate fi descărcat de pe site-ul Centrului de Cultură al Judeţului Covasna (www.kultkov.ro) sau de pe facebook, sau poate fi completat direct pe următorul link: https://forms.gle/bwFstfvm519WdSPq5
· După completarea formularului online, vă rugăm să ne trimiteți o reproducere digitală a lucrării pe adresa de e-mail : cultcovasna@gmail.com, până la data 29 februarie 2024,  orele 12.00.  Lucrările care sosesc cu întârziere sau care nu respectă condiţiile de înscriere  nu vor fi luate  în considerare.
Atenție! pentru etapa de pre-evaluare, lucrările NU trebuie trimise în original. În caz contrar, organizatorii nu au responsabilitatea de a le returna autorilor.
6. Decizia juriului nu poate fi contestată, toți participanții vor fi informaţi despre rezultatul prejurizării prin e-mail,  până cel târziu în 31 martie, după care finaliştii trebuie să trimită lucrările în original. 
7. Prin înscriere, artistul-concurent se angajează să prezinte lucrarea în original, în cazul în care creaţia sa a trecut  în etapa finală. Lucrările primite după termen sau trimise nepregătite pentru Expoziție nu pot fi înrămate sau expuse de către organizatori.
Lucrările finaliste  pot fi depuse în perioada 3-14  aprilie 2024, luni-vineri,  în următoarele locații:
● în Târgu Mureș: la artista Dalma Nagy  (str. 1 Dec. 1918 nr.225 / A)
● în Cluj: la Casa Memorială Szabédi (Str. Lázár  nr.30, 9-14)
● în Miercurea-Ciuc: Centrul Cultural Judeţean Harghita / Botár László (Bulevardul Timișoarei 4)
● în Sfântu Gheorghe : la Centrul de Cultură al Județului Covasna, Libertăţii nr.2
●în Braşov : la atelierul artistului Csutak Levente (str: Hărmanului nr:13, ap: 99)

· În legătură cu punctele de colectare pe teritoriul Ungariei, acestea vor fi comunicate după prima etapă de jurizare.
Adresa poștală și de expediere:
Centrul de Cultură al Județului Covasna
RO-520008, Sfântu Gheorghe, Str. Libertății, nr. 2
jud. Covasna, România

Vă rugăm să scrieţi pe colet şi precizările: Concursul de Arte Plastice Kőrösi Csoma Sándor.
Transport în scop cultural, fără valoare comercială!

Organizatorii nu sunt responsabili pentru eventuale deteriorări  în cursul livrării poștale, prin urmare nu asigură compensaţii pentru astfel de daune.

8. Lucrările expuse pot fi donate de autori  Galeriei Kádár László  din Covasna  sau  Centrului de Artă Transilvania, în cazul în care artiştii refuză gestul de donaţie,  organizatorii vor returna lucrările, dar numai după închiderea Expoziţiei şi după finalizarea programului de expunere în alte locaţii  (returnarea lucrărilor către autori se va realiza până cel târziu în luna aprilie 2024).
9. Dreptul de a organiza Expoziţia îl au instituţiile care au lansat Concursul de Artă Plastică. 
10. Prin înscrierea în Concurs, participanții acceptă automat toate condiţiile din Regulamentul de desfăşurare și sunt de acord ca reproducerile digitale ale lucrărilor să poată fi folosite de organizatori pentru promovare Expoziției Kőrösi Csoma Sándor şi, implicit, a Galeriei Kádár László  și a Centrului de Arte  Transilvania.

Dragi artişti, dacă întâmpinați probleme la completarea Formularului și transmiterea reproducerii digitale, nu ezitați s-o contactați  pe Konnát Rita, managerul Galeriei,  la tel.  + 40-770-420087 !

